Нас тут у Брэсце таксама не `здзівіць ужо а ні чарнаскуры футбаліст, а ні чорны твар на вуліцы. І гэтаму будзе больш грунту, чым немцам у іх Фатэрляндзе. Крыху больш цікавай будзе рэўнасць турак да сірыйцаў у Германіі, маўляў, “чаму тым даюць падарункі і грошы за так, у той час як мы, нямецкія туркі, усё мусілі адпачатку і мусім цяпер зарабляць цяжкай працай”. Нас як жыхароў краіны, мякка скажу, небагатай, гэта займае менш за немцаў і не так, як немцаў. Бо яны выпісвалі і выпісваюць сабе замежных “гастарбайтэраў” самі – не хапала і не стае рабочай сілы. У нас жа сітуацыя з такой “разнастайнасцю”, бадай што, іншага кшталту.